|  |  |  |
| --- | --- | --- |
| MB „Ekuvos projektai“  el. p. ekuvosprojektai@gmail.com | Į 2020-11-12 | Nr. prašymą |
|  |  |
| Aplinkos apsaugos departamentui  prie Aplinkos ministerijos  el. p. [info@aad.am.lt](mailto:info@aad.am.lt) |  |  |

|  |
| --- |
| **sprendimas**  **Dėl Uab „VAKARŲ MEDIENOS GRUPĖ“ TIPK leidimO Nr. T-Š.1-19/2020** **SĄLYGŲ PERŽIŪRĖJIMO IR PATIKSLINIMO**  2020-12-16 Nr. (30.1)-A4E-11775 |

|  |
| --- |
| Aplinkos apsaugos agentūra (toliau – Agentūra), kaip institucija priimanti sprendimą dėl leidimo pakeitimo, vadovaudamasi Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių[[1]](#footnote-1) (toliau – TIPK taisyklės) 92.10 papunkčiu ir įvertinusi UAB „Vakarų medienos grupė“ medienos plokščių gamybos įmonės (toliau – Įmonė), esančios Ryto g. 4, Menčių k., Naujosios Akmenės kaimiškoji sen., Akmenės r. sav., pateiktą informaciją atliko sąlygų peržiūrą ir, vadovaudamasi Lietuvos Respublikos aplinkos apsaugos įstatymo 191 straipsnio 13 dalimi ir TIPK taisyklių 97.3 papunkčiu, priėmė sprendimą kad Taršos integruotos prevencijos ir kontrolės leidimo Nr. T-Š.1-19/2020 (toliau TIPK leidimas) keisti nereikia, tačiau turi būti patikslintos TIPK leidimo sąlygos.  Atsižvelgiant į tai, kad gamybos proceso metu susidaro dideli kiekiai medinės pakuotės atliekų ir Įmonė planuoja pati tvarkyti šias atliekas, Agentūra patikslina UAB „Vakarų medienos grupė“ medienos plokščių gamybos įmonės TIPK leidimo 12 punktą „Atliekų susidarymas. Įmonėje susidarančios atliekos (pavadinimas, kodas)“, papildant šį punktą 12 lentele „Leidžiamos naudoti, išskyrus numatomas laikyti ir paruošti naudoti, nepavojingosios atliekos“, 14 lentele „Leidžiamos paruošti naudoti ir (ar) šalinti nepavojingosios atliekos“ ir 15 lentele „Leidžiamas laikyti nepavojingųjų atliekų kiekis“, galiojančias sąlygas ir patikslintas sąlygas pateikia kartu su šiuo Agentūros sprendimu.  Pažymime, kad, vadovaujantis TIPK taisyklių 681.4 papunkčiu, patikslintomis TIPK leidimo sąlygomis laikoma ir Atliekų naudojimo ar šalinimo techniniame reglamente pateikti duomenys ir (ar) informacija.  Eksploatuojant įrenginį ir vykdant TIPK leidimo sąlygų laikymosi kontrolę turi būti vadovaujamasi patikslintomis TIPK leidimo sąlygomis. Šis Agentūros sprendimas dėl TIPK leidimo sąlygų patikslinimo yra sudėtinė ir neatsiejama TIPK leidimo dalis.  Įvertinant tai, kad šiuo metu nėra pagrindo keisti TIPK leidimo, paslauga dėl TIPK leidimo pakeitimo, pagal Jūsų 2020-11-12 prašymą nesuteikta, galite kreiptis į Valstybinę mokesčių inspekciją prie Finansų ministerijos (toliau – VMI) dėl Jūsų sumokėtos valstybės rinkliavos už leidimo pakeitimą grąžinimo. Informuojame, kad, vadovaujantis Lietuvos Respublikos rinkliavų įstatymo 10 straipsnio 1 dalies 2 punktu, Valstybės rinkliavos mokėjimo ir grąžinimo taisyklių[[2]](#footnote-2) 7 punktu, valstybės rinkliava gali būti grąžinama pagal valstybės rinkliavos mokėtojo rašytinį prašymą, pateiktą teritorinei Valstybinei mokesčių inspekcijai. Prašymas grąžinti rinkliavą pateikiamas Lietuvos Respublikos mokesčių administravimo įstatymo 87 straipsnyje nustatyta tvarka.  Informuojame, kad, atsižvelgiant į darbo organizavimo Agentūroje priemones[[3]](#footnote-3), karantino Lietuvos Respublikos teritorijoje laikotarpiu nuo 2020 m. lapkričio 7 d. iki karantino režimo pabaigos, raštai, sprendimai pasirašomi elektroniniu parašu ir išsiunčiami elektroniniu paštu arba per e. pristatymo sistemą (elektroninės siuntos).  Šį sprendimą Jūs turite teisę apskųsti[[4]](#footnote-4)  PRIDEDAMA:  1. Galiojančios sąlygos, 6 lapai.  2. Patikslintos sąlygos, 6 lapai.  3. Atliekų naudojimo ar šalinimo techninis reglamentas, 26 lapai.  4. Atliekų naudojimo ar šalinimo veiklos nutraukimo planas, 11 lapų.  5. Taršos integruotos prevencijos ir kontrolės leidimo Nr. T-Š.1-19/2020 priedai.  6. Sertifikatas |
|  |

|  |  |
| --- | --- |
| Direktorius | Rimgaudas Špokas |

|  |
| --- |
| D. Bernotienė, tel. +370 682 96982, el. p. danguole.bernotiene@aaa.am.lt |

1. Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklės, patvirtintos Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ [↑](#footnote-ref-1)
2. Valstybės rinkliavos mokėjimo ir grąžinimo taisyklės, patvirtintos Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“. [↑](#footnote-ref-2)
3. patvirtintas Aplinkos apsaugos agentūros direktoriaus 2020-03-16 įsakymu Nr. AV-72 „Dėl darbo organizavimo Aplinkos apsaugos agentūroje Lietuvos Respublikos teritorijoje paskelbto karantino laikotarpiu“ (su visais pakeitimais ir papildymais) [↑](#footnote-ref-3)
4. Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Vilniaus apygardos administraciniam teismui (Žygimantų g. 2, 01102 Vilnius) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo dienos. [↑](#footnote-ref-4)